за конфигурацията или промени по време на жизнения цикъл на возилото в рамките на даден съществуващ тип, като разликата между варианти и версии е, че за вариантите е необходимо разрешение, а за версиите — не.
 (5)С оглед да се гарантира, че возилото ще продължава да отговаря на изискванията с течение на времето и че евентуални промени в конструкцията му, засягащи основните проектни характеристики, ще бъдат отразени като нови варианти и/или версии на типа возило, следва да се използва процес на управление на конфигурациите на типа возило. Субектът, отговарящ за управлението на конфигурациите на типа возило, е заявителят, получил разрешение за този тип возило.
 (6)Що се отнася до управлението на конфигурациите на самите возила, необходимо е да има процес на управление на конфигурациите, който да е ограничен в рамките на измененията, които не са обхванати в процеса на управление на конфигурациите на разрешения тип возило.
 (7)Агенцията за железопътен транспорт на Европейския съюз (наричана по-долу „Агенцията“) следва да изготви указания, описващи и (където е необходимо) изясняващи изискванията, определени в настоящия регламент. Указанията следва да се актуализират, публикуват и да се предоставя безплатен публичен достъп до тях. С оглед да се хармонизира подходът за обмен и записване на информация чрез системата за обслужване на едно гише по член 12 от Регламент (ЕС) 2016/796 на Европейския парламент и на Съвета
 2
 , указанията следва да включват също образци, изготвени от Агенцията в сътрудничество с националните органи по безопасността.
 (8)Агенцията и националните органи по безопасността следва да въведат вътрешни разпоредби или процедури за осигуряване на спазване на изискванията за процеса на разрешаване на возила.
 (9)Като се има предвид, че споделянето на опит чрез обратна връзка се признава за добра практика, националните органи по безопасността и Агенцията следва да бъдат насърчени да споделят евентуална съответстваща информация. С оглед да може да предоставя подобна услуга, Агенцията следва да въведе протокол и процедури за запис и обмен на информация между Агенцията и националните органи по безопасността.
 (10)За да се избягва каквото и да е дублиране на оценявания и за да се намали административното натоварване за заявителя, Агенцията и националните органи по безопасността следва да вземат предвид в съответните случаи споразуменията за сътрудничество и многостранните споразумения, сключени в съответствие с член 21, параграф 14 и параграф 15 от Директива (ЕС) 2016/797.
 (11)Агенцията и националните органи по безопасността следва да регистрират цялата съответна информация и документираните мотиви за решението в системата за обслужване на едно гише, за да обосновават решенията на всеки етап от процеса на разрешаване на возила. Ако Агенцията и националните органи по безопасността разполагат със свои собствени системи за управление на информацията в областта на оценяването, по същите причини те трябва да осигуряват предаване на цялата съответна информация до системата за обслужване на едно гише. С оглед да се улесни комуникацията между заинтересованите страни, в указанията на Агенцията и на националните органи по безопасността трябва да има практически разпоредби относно комуникациите, които не са от значение за процеса на вземане на решения и поради това не е необходимо да бъдат подавани чрез системата за обслужване на едно